Държавен вестник, бр. 43, 2013 г., стр. 73

БРОЙ  43	
Д Ъ Р Ж А В Е Н  В Е С Т Н И К 	
СТР.  73  
 
 
 
 
 
 
 
 
 
 
 
 
 
 
 
 
 
 
 
 
 
 
 
7.3.4.11. Обработване на принадлежностите 
за обдишване:
7.3.4.11.1. Всички предмети, влизащи в допир 
с лигавица на респираторния тракт, се дезин-
фекцират (Категория ІБ).
7.3.4.11.2. За дезинфекция на дихателната апа-
ратура се препоръчва прилагането на термичен 
метод (Категория ІБ).
7.3.4.11.3. След химична дезинфекция се 
извършва изплакване със стерилна вода за 
отстраняване на остатъците от дезинфектанти 
(Категория ІБ).
7.3.4.11.4. Дезинфекцираните предмети се 
съхраняват сухи (Категория ІВ).
7.3.4.12. Употребата на кинетични легла е под-
ходяща при тежко болни пациенти и пациенти 
с множествени травми (Категория ІІІ).
7.3.4.13. Рутинното извършване на селектив-
на чревна деконтаминация не се препоръчва 
(Категория ІІІ).
7.3.5. Допълнителни превантивни мерки в 
други клинични звена: 
7.3.5.1. Отделения/клиники по анестезиология 
и интензивно лечение: 
7.3.5.1.1. Извършва се термична дезинфекция, 
респ. стерилизация на уредите и принадлеж-
ностите за изкуствена белодробна вентилация. 
7.3.5.1.2. Полагат се грижи по време на упо-
треба на тръби, респиратори и овлажнители, за 
да се ограничи контаминацията.
7.3.5.1.3. Извършва се обработка на система-
та за обдишване на 7 дни и при смяна между 
пациенти. Не се извършва рутинна смяна на 
респираторни тръби.
7.3.5.1.4. Приложението на антиацидни ле-
карствени продукти и Н2 блокери улеснява 
колонизацията и повишава риска от развитие 
на нозокомиална пневмония.
7.3.5.1.5. Извършва се стерилно трахеално 
аспириране.
7.3.5.1.6. Обгрижването става по възможност 
в будно състояние.
7.3.5.2. Терапевтични отделения:
7.3.5.2.1. Ограничава се до минимум приемът 
на лекарствени продукти, които разстройват 
съзнанието (седативи, лекарствени продукти, 
съдържащи наркотични вещества);
7.3.5.2.2. Коматозните пациенти се позицио-
нират така, че да се ограничи възможността за 
аспирация.
7.3.5.2.3. Избягва се оралното хранене при 
пациенти с аномалии в гълтането.
7.3.5.2.4. При неутропенични или трансплан-
тирани пациенти се осигуряват условия за из-
бягване експозиция на гъбични спори по време 
на операция или възстановяване. Тези пациенти 
се настаняват в стаи, които трябва да отгова-
рят на изискванията за помещения от група 2 
(т. 11, табл. 9, табл. 10 и табл. 11) със съответна 
вентилация. Задължително е при напускане 
на стаите пациентите да носят маски с HEPA 
филтри, особено когато в лечебното заведение 
се извършват строително-ремонтни дейности.
7.3.5.3. Неврологични отделения: 
7.3.5.3.1. Извършва се стерилна аспирация с 
подходяща честота.
7.3.5.3.2. Осигурява се подходящо почистване 
и дезинфекция на респираторните апарати и 
други приспособления.
7.3.5.3.3. Извършва се физиотерапия за под-
помагане дренажа на секретите.
7.4. Вътреболнични инфекции, свързани със 
съдови катетри:
7.4.1. Дефинициите на този вид инфекции са 
посочени в раздел ІІІ, т. 6.
7.4.2. Основните пътища за възникване на 
инфекция са: 
7.4.2.1. външната повърхност на катетъра – с 
бактерии от кожната флора;
7.4.2.2. луменът на катетъра – при увеличена 
продължителност на престоя на катетъра и мани-
пулации по съединителната част (разединяване);
7.4.2.3. хематогенно – при бактериемия в 
резултат на инфекциозни огнища с друга лока-
лизация. 
7.4.3. Общовалидни правила при използването 
на съдови катетри независимо от техния вид:
7.4.3.1. Строго спазване на терапевтичните 
индикации за катетеризация.
7.4.3.2. Осигуряване на асептични условия при 
поставяне и грижи за катетъра (Категория ІА).
7.4.3.3. Отстраняване на катетъра възможно 
най-скоро.
7.4.3.4. Асептично подготвяне на разтворите 
за вливане непосредствено преди употреба.
7.4.3.5. Поставяне на катетъра само от обучен 
персонал (Категория ІА).
7.4.3.6. В медицинската документация (темпе-
ратурен лист, реанимационен лист) се записват 
името на лекаря/сестрата, поставил катетъра, 
датата и часът на поставяне и отстраняване на 
катетъра и смяна на превръзката (Категория ІІ).
7.4.3.7. Пациентът се информира за предви-
дената манипулация и му се дават указания да 
уведоми лекаря/сестрата при дискомфорт, който 
може да има връзка с катетъра (Категория ІІ).
7.4.4. Периферни венозни катетри:
7.4.4.1. Периферният венозен катетър (ка-
нюла) се поставя от лекар, медицинска сестра 
или акушерка след лекарско предписание. (При 
необходимост се търси съдействието на анесте-
зиологичен екип.)
7.4.4.2. Периферните венозни катетри от поли-
тетрафлуоретилен или полиуретан се предпочитат 
пред тези от поливинилхлорид или полиетилен 
(Категория ІБ).
7.4.4.3. Правила за поставяне на периферни 
венозни катетри (ПВК):
7.4.4.3.1. Хигиенна дезинфекция на ръцете 
(Категория ІА) минимум 30 секунди с антисеп-
тик на алкохолна основа.
7.4.4.3.2. Дезинфекция на мястото на убождане 
с кожен антисептик при спазване на времето 
за въздействие (Категория ІБ). Използват се 
стерилни марли или тупфери.